**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ ДЕКЕВРИ 2017 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА**  **ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 05.12.2017 г. | зелен телефон | Белоглав лешояд на входа на Айтос | РИОСВ - Бургас | Извършена е проверка. Направен е оглед на мястото, посочено от сигналоподателя. Обходен е района, но птица не е открита. |
| 2. | 05.12.2017 г. | зелен телефон | Насипване на земна маса в речно корито в гр.Ахелой | БДЧР - Варна | Сигналът е изпратен по компетентност на БДЧР-Варна. След извършена проверка от тяхна страна е констатирано, че фирма TRASE изпълнява изграждане на път "Слънчев бряг-Бургас", обходен на гр. Ахелой, с подобект "Мост над река Ахелой". За изпълнение на обекта е направен временен път през реката, като е монтиран тръбопровод под пътя, поемащ оттока. В речното легло няма насипана земна маса и строителни материали. Агенция „Пътна инфраструктура“ , възложител на обекта, притежава разрешително за ползване на воден обект, издадено от Директора на БДЧР – Варна. |
| 3. | 07.12.2017 г. | зелен телефон | Кола с регистрационен №А 5276МК изхвърля строителни материали в реката до с. Голямо Буково, общ. Средец | Община Средец | Проверка на място е извършена от кметския наместник на с.Голямо Буково. Установено е наличие на изхвърлени строителни материали на 400м от коритото на р. Факийска. Община Средец ще предприеме действия по почистване им. |
| 4. | 08.12.2017 г. | жалба | Неприятни миризми от депото за битови отпадъци в с. Братово | РИОСВ - Бургас | Извършена е проверка на място в регионалното депо за неопасни отпадъци на общините Камено, Бургас, Айтос, Карнобат, Несебър, Поморие, Руен, Средец и Сунгурларе, находящо се в с. Братово. Обектът е с издадено Комплексно Разрешително №385-Н0/2009 г. (КР). Извършен е обход и оглед на всички участъци на депото, при който не са усетени миризми. Всички инсталации на площадката се експлоатират съгласно изискванията на КР. Не е констатирано разпространение на миризми извън границите на производствената площадка на депото. Най-близките жилищни сгради на с. Братово отстоят на 1800 м от границите на обекта. Извършен е обход и на най-близката до депото улица в селото, при който не е установена миризма на битови отпадъци. |
| 5. | 09.12.2017 г. | зелен телефон | Остра задушлива миризма в кв. Долно Езерово от "Лукойл Нефтохим Бургас" АД | РИОСВ - Бургас | Сигналът е подаден в 22:30 ч. на 09.12.2017 г. Извършена е проверка на данните, регистрирани в 22:00 ч. и в 23:00 ч. от автоматичната измервателна станция в кв. Долно Езерово. Не са констатирани превишения на максимално еднократните пределно-допустими концентрации на контролираните показатели за качество на атмосферния въздух. За дата 09.12.2017 г. са отчита превишаване единствено на среднодневната норма на фини прахови частици (ФПЧ10), което се дължи на използването на твърди горива за отопление в кв. Долно Езерово. Инсталациите в "Лукойл Нефтохим Бургас" АД са в нормален технологичен режим. |
| 6. | 11.12.2017 г. | зелен телефон | Остра задушлива миризма вечерта на 10.12.2017 г.  в к-с "Славейков", бл.26 | РИОСВ - Бургас | Мобилната автоматична станция на община Бургас, е разположена на територията на терминал "Славейков" в к-с "Славейков" в непосредствена близост до площадката на "Кроношпан България" ЕООД от 30.11.2017 год. Регистрираните на 10.12.2017 г. и 11.12.2017 г. данни не показват превишаване на пределно-допустимите концентрации на контролираните замърсители. |
| 7. | 11.12.2017 г. | зелен телефон | Пожар на сметището на изхода на гр.Сунгурларе | Община Сунгурларе | Извършена е проверка на място от еколога на община Сунгурларе. Установено е, че физическо лице е запалило градински отпадъци. |
| 8. | 15.12.2017 г. | електронна поща | Високи нива на шум  от "Кроношпан България" ЕООД | РИОСВ - Бургас | Изпратен отговор до сигналоподателката. Нощни нива на шум са измерени на 31.05-01.06.2017 г.  Същите превишават граничните стойности в мястото на въздействие в к-с "Славейков", бл.124 и бл.32. За нарушението на „Кроношпан България“ ЕООД е съставен акт и издадено наказателно постановление. Дадено е предписание за предприемане на мерки за намаляване нивата на шум в мястото на въздействие. Операторът е представил план-програма за намаляване нивата на шум. Предвидените мерки са на етап одобрение и изпълнение. След приключване на същите, сигналоподателката ще бъде информирана за извършване на контролни измервания. |
| 9. | 19.12.2017 г. | зелен телефон | Лебед със счупено крило на пътното платно до дигата на яз. Мандра | РИОСВ - Бургас | Извършена е проверка. Обходена е цялата посочена от сигналоподателя линия около стената на яз. Мандра и съседните територии. Не е открита бедстваща птица. |
| 10. | 21.12.2017 г. | зелен телефон | Обгазяване от "Лукойл Нефтохим Бургас" АД | РИОСВ - Бургас | Данните от автоматичната измервателна станция в кв. Долно Езерово и данните от мобилната лаборатория на община Бургас, находяща се в кв. Долно Езерово, не регистрират превишения на пределно-допустимите концентрации на контролираните замърсители.  Сигналът е подаден от жител на к-с „Лазур“. Измерените стойности от ДОАС-системата, намираща се в к-с „Лазур“ също показват спазване на нормите за опазване на човешкото здраве на контролираните замърсители. |
| 11. | 22.12.2017 г. | електронна поща | Обява в сайта *olx.bg* от гр. Бургас за продажба на обикновено конопарче | РИОСВ - Бургас | Сигналът е изпратен на ОДМВР - Бургас за съдействие за установяване самоличността на лицето, публикувало обявата. |
| 12. | 22.12.2017 г. | зелен телефон | Бедстващ защитен вид кукумявка в Поморие | РИОСВ - Бургас | Извършена е проверка. Намерената птица е от вида горска ушата сова, защитен вид, включен в Приложение №3 на ЗБР. Птицата е със счупено крило и на основание чл.39, ал.2, т.2 от ЗБР е изпратена за лечение в Спасителен център за диви животни", гр.Стара Загора. |
| 13. | 23.12.2017 г. | зелен телефон | Обгазяване в к-с "Славейков" | РИОСВ - Бургас | Извършена е проверка на данните от автоматичната измервателна станция в кв. Долно Езерово, ДОАС-системата в к-с Лазур и данните от мобилната лаборатория на община Бургас, която в този период се намира в кв. Долно Езерово. Не са регистрирани превишения на пределно-допустимите концентрации на контролираните замърсители, с изключение по показател фини прахови частици. |
| 14. | 28.12.2017 г. | зелен телефон | Кайтсърфисти в  Поморийско езеро | Община Поморие | Сигналът е предаден по компетентност на община Поморие. |
| 15 | 31.12.2017 г. | зелен телефон | Усеща се задушлива миризма в к-с „Славейков“ бл.37 | РИОСВ - Бургас | Регистрираните средноденонощни концентрации на основните показатели, характеризиращи качеството на атмосферния въздух, са под нормативно определените, с изключение на показател ФПЧ10 . |